open-index/open-wikipedia-markdown huggingface dataset:
Πολυσημία

**Πολυσημία** είναι η δυνατότητα των σημαινόντων να αντιστοιχούν σε πολλαπλά σημαινόμενα. Εξαιτίας των ιδεολογικών της επεκτάσεων, η πολυσημία είναι ουσιώδους σημασίας στις κοινωνικές επιστήμες, όπως η επιστήμη των μέσω επικοινωνίας και η κοινωνιογλωσσολογία.

Σύμφωνα με τον Dick Hebdige (1979: 117) ως πολυσημία ορίζεται «η ιδιότητα κάθε κειμένου να παράγει ένα δυνητικά απεριόριστο πεδίο σημασιών», καθιστώντας, κατά τον Middleton, «δυνατή την δημιουργία ομολογίας, ακόμη και από τις πλέον ετερογενείς πηγές. Η ιδέα της σημειωτικής πρακτικής--κειμένων, δηλαδή, που δεν μεταδίδουν ούτε εκφράζουν κάποιο προϋπάρχον νόημα, αλλά υφίστανται ως 'αντικείμενα ευέλικτης τοποθέτησης' κατά την σημειωτική διαδικασία--αλλάζει τελείως την βάση επί της οποίας δημιουργείται έννοια σε κοινωνικό επίπεδο» (1990: 165).

## Πολύσημα

**Πολύσημο** αποκαλείται η λέξη ή φράση με πολλαπλές και συσχετιζόμενες σημασίες. Τα πολύσημα έχουν κοινή ετυμολογία, σε αντίθεση με τα ομώνυμα, τα οποία εξελίχτηκαν από διαφορετικές πηγές και συμπτωματικά κατέληξαν να έχουν την ίδια μορφή.

Η διαφορά μεταξύ των ομωνύμων και των πολυσήμων είναι πολύ λεπτή. Οι λεξικογράφοι παραθέτουν ορισμούς για τα πολύσημα κάτω από το ίδιο λήμμα.

### Παραδείγματα πολυσήμων

* Γράμμα
# στοιχείο του αλφαβήτου
# επιστολή, κλπ

* Γλώσσα 

# τρόπος επικοινωνίας 
# όργανο του ανθρώπινου στόματος 
# το ψάρι "γλώσσα"
#μέρος του παπουτσιού κάτω από τα κορδόνια 

Αν και όλοι οι επόμενοι ορισμοί για το γράμμα αναφέρονται σε διαφορετικά σημαινόμενα, το σημαίνον τους προέρχεται από τον ορισμό 1.
π.χ. «Έστειλα ένα γράμμα στον δήμαρχο». «Το γράμμα του νόμου».

Κατηγορία:Γλωσσολογία
LB

Η συντομογραφία λατινικών χαρακτήρων **LB** ή **lb** (ελ-μπι) μπορεί να αναφέρεται :

*Στον Λίβανο, χώρα κατά ISO-3166
**Στον .lb top-level domain κωδικό για τον Λίβανο στο διαδίκτυο.
*Στα Λουξεμβουργιανά κατά ISO 639
ES

Η συντομογραφία λατινικών χαρακτήρων **ES** ή **Es** (στην αγγλική γλώσσα προφέρεται ι-ες) μπορεί να αναφέρεται:

* Στο Αϊνστάνιο (**Es**)
* Στην Ισπανία κατά ISO-3166
* Ισπανικά κατά ISO 639-2
* Στην Ensemble Studios, εταιρεία υπολογιστών της Microsoft
* Στο Esslingen (Έσ(σ)λινγκεν)
Αλέξανδρος (όνομα)

**Αλέξανδρος** είναι ένα κοινό ελληνικό όνομα (8o πιο συνηθισμένο με ποσοστό 2,78% περίπου). Στο ελληνικό εορτολόγιο εορτάζεται στις 30 Αυγούστου.  

## Ετυμολογία
Το όνομα ετυμολογείται από τη ρίζα του ρήματος *αλέξω*, που σημαίνει απωθώ, προστατεύω, αποκρούω (εξ ου και πολλές παράγωγες λέξεις όπως άλεξις = βοήθεια) απαντάται και στις λέξεις *αλεξίπτωτο*, *αλεξίσφαιρο*, *αλεξικέραυνο* κλπ. και το όνομα *ανήρ* (*ανδρός*), της Αρχαίας Ελληνικής, και κατά συνέπεια σημαίνει "ο που απωθεί βίαια τους άνδρες (=εχθρούς)", άρα ο πολύ γενναίος και ισχυρός πολεμιστής!

## Ιστορία
Αναφέρεται πρώτα από τον Όμηρο ως δεύτερο όνομα του Πάρι (Πάριδος) όπως έχει αναγνωριστεί και σε πινακίδες της γραμμικής Β, περισσότερο όμως παγκόσμια γνωστό από τον Βασιλιά της Μακεδονίας Μέγα Αλέξανδρο, που έζησε τον 4ο αιώνα π.Χ. Ήταν επίσης ένας από τους τίτλους (επίθετα) που δίδονταν στη θεά Ήρα, που θεωρούσαν ότι ενίσχυε τους πολεμιστές στη μάχη.

Η θηλυκή εκδοχή του ονόματος είναι Αλεξάνδρα. Στο ορθόδοξο εορτολόγιο εορτάζεται στις 30 Αυγούστου.

## Σε άλλες γλώσσες

* Alasandar Ιρλανδικά
* Alexander Αγγλικά
* Alexandre Γαλλικά
* Alessandro Ιταλικά
* Alejandro Ισπανικά
* Alexandre Πορτογαλικά
* Ալեքսան Αρμενικά
*Aleksandër Αλβανικά
*Alexanđê Βιετναμικά
* Александър Βουλγαρικά
*Aleksandar Σερβικά, Κροατικά
* Aлександр Ρωσικά
* Aleksandrs Λετονικά
* Aleksander Εσθονικά, Πολωνικά, Σλοβενικά, Σκανδιναβικές γλώσσες
*Alexandru Ρουμάνικα
* Alleksanda Κορεατικά
* Iskander Αραβικά
* Iskandiar Περσικά
* İskender Τουρκικά
* Sándor Ουγγρικά
* Sikandar Urdu, Χίντι
* Xander Αφρικάνς
* Xandru Μαλτεζικά
* אלכסנדר Εβραϊκα
Οι Γαελικές εκδοχές, Alasdair και Dair είναι δημοφιλείς στη Σκωτία. Εναλλακτική ορθογραφία του περιλαμβάνει: Alistair, Allistair, Alisdair, Aleister, Alastair και Alister.

### Υποκοριστικά
* Αλέξης, Αλέκος (ελληνικά)
* Alec, Alex, Alle, Allie, Lex, Sander, Xan, Xander, Xandi (αγγλικά)
* Alecu, Sandu (ρουμανικά)
* Leka (αλβανικά)
* Sascha (γερμανικά, κυρίως στην Αυστρία)
* Саня, Саша, Шура (ρωσικά)
* Sandro (ιταλικά)
* Sanya (σλαβικά)
* Aco (κροατικά)
* Saša (σερβικά)

## Παραπομπές


Κατηγορία:Ανδρικά ελληνικά ονόματα
Τζόρτζια Ο'Κιφ

Η **Τζόρτζια Ο'Κιφ** (*Georgia Totto O'Keeffe*, 15 Νοεμβρίου 1887 - 6 Μαρτίου 1986) ήταν Αμερικανίδα ζωγράφος.

## Σταδιοδρομία
Γεννήθηκε στο Σαν Πρέρι, Ουισκόνσιν. Είναι γνωστή για τα τοπία της και τους πίνακες λουλουδιών της ερήμου, που συχνά ερμηνεύονται σαν σύμβολα γιονί. Χαρακτηριστικά του ύφους της είναι τα τονισμένα περιγράμματα και οι λεπτές τονικές μεταβάσεις, που συχνά μετασχημάτιζαν το θέμα σε μια γεμάτη δυναμική αφηρημένη εικόνα.

Σπούδασε ζωγραφική στο Ίδρυμα Τέχνης του Σικάγου και στο Art Students League της Νέας Υόρκης. Στο 1914 άρχισε να διδάσκει σε δημόσια σχολεία στο Αμαρίλλο (Amarillo, Αμαρίγιο για τους ισπανόφωνους) του Τέξας. Στο 1916 ξεκίνησε να διδάσκει στο κολέγιο Κολούμπια της Νότιας Καρολίνας.

Ενώ ήταν στη Νότια Καρολίνα, ένας φίλος της έδειξε κάποια σχέδιά της στον φωτογράφο και γκαλερίστα Άλφρεντ Στίγκλιτς (*Alfred Stieglitz*). Εντυπωσιασμένος από τα σχέδια, ο Στίγκλιτς άρχισε τις διαπραγματεύσεις με την Ο'Κιφ για να διοργανώσει έκθεση των έργων της και τελικά εκείνη τού επέτρεψε να εκθέσει μερικά. Ο Στίγκλιτς εντυπωσιάστηκε ιδιαίτερα με τις αποδόσεις τοπίων της αμερικανικής Δύσης.

Το 1916 ο Στίγκλιτς φρόντισε για την μετακόμιση της Τζόρτζια Ο'Κιφ στη Νέα Υόρκη και της εξασφάλισε ένα σπίτι. Στα χρόνια που ακολούθησαν η Ο'Κιφ και ο Στίγκλιτς ερωτεύτηκαν, πράγμα που οδήγησε τον τελευταίο στο διαζύγιο. Το 1924 η Ο'Κιφ και ο Στίγκλιτς παντρεύτηκαν.

Κατά τη διάρκεια της παραμονής της στην Νέα Υόρκη η Ο'Κιφ δημιούργησε πολλά έργα ζωγραφικής, μεταξύ αυτών και εικόνες από κτήρια της Νέας Υόρκης. Με τις διασυνδέσεις του Στίγκλιτς στην καλλιτεχνική κοινότητα της Νέας Υόρκης, το έργο της Ο'Κιφ έγινε ιδιαιτέρως γνωστό. Ωστόσο η ίδια κουράστηκε από την ζωή στην Νέα Υόρκη και άρχισε να περνά όλο και περισσότερο χρόνο στην Δύση. Ο Στίγκλιτς, πολλά χρόνια μεγαλύτερός της και με συχνά προβλήματα υγείας, δεν μπορούσε να ταξιδεύει μαζί της. Έτσι, τα ταξίδια της στην Δύση τής έδωσαν την μοναξιά που χρειάζονταν για να αφοσιωθεί στην τέχνη της.

Η Ο'Κιφ πέρασε πολλά χρόνια στο Τάος (Taos) του Νέου Μεξικού, και από το 1946, την χρονιά που πέθανε ο Στίγκλιτς, μετακόμισε μόνιμα εκεί. Έζησε ανάμεσα στο Τάος και την Σάντα Φε μέχρι το τέλος της ζωής της το 1986. Το σπίτι της ήταν στο Αμπικούιου (Abiquiu) του Νέου Μεξικού.

## Παραπομπές


## Εξωτερικοί σύνδεσμοι
* Μουσείο Τζόρτζια Ο'Κιφ
* ''American Masters: Georgia O'Keeffe''  &mdash; Από το τηλεοπτικό δίκτυο PBS.
* Βιογραφία &mdash; Από το FemBio - Notable Women International.

Κατηγορία:Αμερικανίδες ζωγράφοι
Κατάλογος μεγάλων ιστορικών πυρκαγιών

Στο κατάλογο αυτό περιλαμβάνονται οι **μεγάλες πυρκαγιές** που έχουν σημειωθεί στην παγκόσμια ιστορία.

* 47 π.Χ. Αλεξάνδρεια Αιγύπτου. Καταστρέφεται η περίφημη βιβλιοθήκη με 400.000 πολύτιμα χειρόγραφα.
* 64 μ.χ. Ρώμη. Μεγάλη πυρκαγιά καταστρέφει τη Ρώμη. Οι χριστιανοί διαδίδουν ψευδώς ως εμπρηστή τον Νέρωνα.
* 446 - Κωνσταντινούπολη. Μεγάλη πυρκαγιά καταστρέφει σχεδόν ολόκληρη την πόλη.
* 640 - Αλεξάνδρεια Αιγύπτου. Καταστρέφεται για δεύτερη φορά η Βιβλιοθήκη με 760.000 πολύτιμα χειρόγραφα αυτή τη φορά.
* 798 - Λονδίνο. Μεγάλη πυρκαγιά καταστρέφει την πόλη.
* 1420 - Λειψία. πυρκαγιά με ανυπολόγιστες ζημιές.
* 1463 - Κωνσταντινούπολη. πυρκαγιά καταστρέφει το μεγαλύτερο μέρος της πόλης.
* 1666 - Λονδίνο. Οι ζημιές από πυρκαγιά υπολογίστηκαν ότι ξεπερνούν τις 10.716.000 λίρες.
* 1728 - Κοπεγχάγη. Καταστρέφεται το 28% της πόλης.
* 1729 - Κωνσταντινούπολη. Καταστρέφονται 12.000 οικίες.
* 1756 - Κωνσταντινούπολη. πυρκαγιά καταστρέφει 15.000 οικίες.
* 1765 - Σμύρνη. Καταστρέφονται 2.600 οικίες.
* 1772 - Κωνσταντινούπολη. Νέα πυρκαγιά καταστρέφει 4.000 οικίες.
* 1782 - Κωνσταντινούπολη. Γενική πυρκαγιά καταστρέφει 17.600 οικίες.
* 1791 - Κωνσταντινούπολη. Σαρωτική πυρκαγιά καταστρέφει 32.000 οικίες.
* 1795 - Κωνσταντινούπολη. Νέα σαρωτική πυρκαγιά καταστρέφει 30.000 οικίες.
* 1795 - Κοπεγχάγη. πυρκαγιά καταστρέφει 909 οικίες.
* 1796 - Σμύρνη. Καταστρέφονται 4.000 οικίες.
* 1812 - Μόσχα. πυρκαγιά καταστρέφει 32.000 οικίες.
* 1814 - Ουάσινγκτον. Οι βρετανικές δυνάμεις εισέβαλαν στην πόλη και την έκαψαν.
* 1816 - Κωνσταντινούπολη. Καταστροφή 12.000 οικιών.
* 1833 - Μανίλα. Καταστρέφονται 10.000 καλύβες - 50 νεκροί.
* 1835 - Νέα Υόρκη. Οι ζημιές φθάνουν τα 15.000.000 δολάρια.
* 1841 - Σμύρνη. Αποτεφρώνονται 12.000 οικίες.
* 1842 - Σερμπούρ. Καταστροφή πόλης, άστεγοι το 1/3 των κατοίκων, οι ζημιές ανήλθαν σε 7.000.000 λίρες.
* 1851 - Σαν Φρανσίσκο. Καταστρέφονται 2.500 οικίες.
* 1852 - Μόντρεαλ. Καταστρέφονται 2.000 οικίες.
* 1871 - Παρίσι. Οι ζημιές φθάνουν τα 32.000.000 φράγκα.
* 1872 - Βοστώνη. Οι ζημιές από την πυρκαγιά φθάνουν τα 75.000.000 δολ.
* 1872 - Τόκιο. Η πυρκαγιά που ξέσπασε ερημώνει έκταση 4 τετρ. μιλίων κατοικημένης πόλης αφήνοντας άστεγους 20.000 κατοίκους.
* 1874 - Κωνσταντινούπολη. Καταστρέφονται 10.000 οικίες.
* 1874 - Θεσσαλονίκη. Καταστρέφεται έκταση 250 εκταρίων της πόλης.
* 1906 - Σαν Φρανσίσκο. Από τη μεγάλη πυρκαγιά 1000 οι νεκροί, οι δε ζημιές φθάνουν τα 250.000.000 δολ.
* 1917 - Θεσσαλονίκη. Καταστρέφεται το 32% της πόλης, οι άστεγοι ξεπερνούν τους 70.000 κατοίκους.
* 1923 - Τόκιο. Καταστράφηκε το 70% της πόλης οι δε ζημιές ανήλθαν τις 200.000.000 λίρες.
* Β'ΠΠ  - Από μεγάλες πυρκαγιές καταστράφηκαν ολοκληρωτικά (ή σχεδόν) οι πόλεις Αμβούργο, Λονδίνο, Βερολίνο, με συμβατικά όπλα και με αποκορύφωμα τη Χιροσίμα και το Ναγκασάκι με πυρηνικά όπλα όπου και οι μέγιστες πυρκαγιές από καταβολής κόσμου.
* 1947 - Τέξας. Βρίσκουν το θάνατο 468 άτομα, οι δε ζημιές 67.000.000 δολ.
 
## Πηγή
(Πηγή: Ιστορία Πυροσβεστικού Σώματος - 1980)


Κατηγορία:Πυροσβεστική
Γιονί

Η λέξη **γιόνι**  προέρχεται από τα σανσκριτικά. Μπορεί να μεταφραστεί ως γυναικεία γεννητικά όργανα, αιδοίο ή κόλπος. Επίσης είχε ευρύτερη σημασία σε θρησκευτικά ή πνευματικά θέματα, όπου δήλωνε την έννοια της δημιουργικότητας. Με τη λέξη γιόνι συμβολιζόταν η θεότητα *Shakti* ή άλλες θεές με παρόμοια χαρακτηριστικά.

Είναι πιθανότατα η πιο παρεξηγημένη λέξη των σανσκριτικών. Η αρχική χρήση της λέξης ήταν περισσότερο πνευματική παρά όρος περιγραφής των γυναικείων οργάνων αναπαραγωγής.

## Εξωτερικοί σύνδεσμοι
* 

Κατηγορία:Εκφράσεις
Κατηγορία:Σύμβολα
Κατηγορία:Αιδοίο
Ισαάκ

Ο **Ισαάκ** ήταν πατριάρχης του έθνους Ισραήλ, πρόγονος του Δαβίδ και του Ιησού Χριστού. (Ματ. 1:1-16· Λου. 3:23-38). Ήταν γιος του Αβραάμ, σύζυγος της Ρεβέκκας και πατέρας του Ιακώβ και του Ησαύ.

Η γέννηση του Ισαάκ προαναγγέλθηκε από τον ίδιο τον Κύριο, όταν οι γονείς του ήταν πλέον υπερήλικες. Την επαγγελία εκείνη όταν άκουσε η Σάρα, θεωρώντας την ως αδύνατον να πραγματοποιηθεί, γέλασε, εξ ου και εκλήθη στη συνέχεια το νεογέννητο Ισαάκ (= θα γελάει). Ο Αβραάμ με προτροπή της Σάρας αργότερα εξέβαλε τον εκ της Άγαρ γιο του Ισμαήλ, προκειμένου έτσι κληρονόμος του να μείνει μόνο ο Ισαάκ.

Σε κάποια στιγμή, όταν ο Ισαάκ ήταν στην παιδική ηλικία, ο Κύριος, προκειμένου να δοκιμάσει την πίστη του Αβραάμ, τον διέταξε να θυσιάσει τον Ισαάκ για χάρη του. Τη τελευταία όμως στιγμή φάνηκε άγγελος Κυρίου που έσωσε τον Ισαάκ και υποσχέθηκε στον υπερήλικο Αβραάμ ότι οι απόγονοί του θα καταστούν μέγα έθνος.

Όταν ανδρώθηκε ο Ισαάκ, νυμφεύτηκε τη Ρεβέκκα, κόρη του Βαθουήλ και αδελφή του Λάβαν, με την οποία απέκτησε τον Ησαύ και τον Ιακώβ. Όταν όμως ενέσκηψε λιμός στη χώρα του, ο Ισαάκ μαζί με τη γυναίκα του κατέφυγαν στο Φιλισταίο βασιλέα της Γεράρ, τον Αβιμέλεχ. Έτσι, στη χώρα των Φιλισταίων ο Ισαάκ κατάφερε να γίνει τόσο πολύ πλούσιος που οι ίδιοι ο κάτοικοι τον εξεδίωξαν από τη χώρα τους. 

Από του σημείου αυτού οι διηγήσεις στη Παλαιά Διαθήκη, (Βιβλίο Γένεσις), περί της ζωής και του έργου του Ισαάκ διακόπτονται απότομα και συνεχίζουν όταν πλέον βρίσκεται σε μεγάλη ηλικία, κατάκοιτος, στις τελευταίες ημέρες της ζωής του, όπου ζήτησε να φάει από το κυνήγι του γιου του Ησαύ προκειμένου να τον ευλογήσει. Τελικά την ευλογία του έλαβε με απατεωνιά ο έτερος γιος του, ο Ιακώβ, με την προτροπή της μάνας του Ρεβέκκας. Ο Ισαάκ φέρεται να έζησε 180 χρόνια και πέθανε μόλις ξαναντίκρισε τον γιο του Ιακώβ που με προτροπή του είχε πάει στη Χαράν για να λάβει σύζυγο.

Γένεση κεφ. 21-35: κεφ.22 Η θυσία του Ισαάκ, κεφ.24 Η σύζυγος του Ισαάκ, κεφ.27 Η ευλογία του Ιακώβ.

## Υποσημειώσεις


Κατηγορία:Πρόσωπα της Παλαιάς Διαθήκης
Κατηγορία:Άγιοι της Κυριακής των Προπατόρων
Κατηγορία:Χριστιανοί άγιοι από την Παλαιά Διαθήκη
Κατηγορία:Προφήτες του Ισλάμ
Κατηγορία:Παιδιά του Αβραάμ
Αύγουστος (αποσαφήνιση)

Με την λέξη **Αύγουστος** δηλώνεται ένα από τα ακόλουθα:

* Αύγουστος, μήνας του έτους
* Αύγουστος (τίτλος), ρωμαϊκός τίτλος

## Ηγεμόνες, ευγενείς
* Αύγουστος Β΄ του Βολφενμπύτελ
* Αύγουστος Β΄ ο Δυνατός
* Αύγουστος Γ΄ της Πολωνίας
* Αύγουστος Γουλιέλμος της Πρωσίας (1722-1758)
* Αύγουστος Γουλιέλμος της Πρωσίας (1887-1949)
* Αύγουστος της Έστης
* Αύγουστος Λεοπόλδος της Σαξονίας-Κοβούργου-Γόθας
* Αύγουστος Λουδοβίκος του Άνχαλτ-Κέτεν
* Αύγουστος Φερδινάνδος της Πρωσίας
* Αύγουστος Φίλιππος του Σλέσβιχ-Χόλσταϊν-Σόντερμπουργκ-Μπεκ
* Αύγουστος ΦιτςΚλάρενς
* Αύγουστος Φρειδερίκος του Σάσσεξ
* Αύγουστος Χριστιανός Φρειδερίκος του Άνχαλτ-Κέτεν
* Αύγουστος της Βυρτεμβέργης
* Αύγουστος της Λεγκνίτσα
* Αύγουστος της Νταλάρνα
* Αύγουστος της Πρωσίας
* Αύγουστος της Σαξονίας
* Αύγουστος της Σαξονίας-Γόθας-Αλτεμβούργου (1772-1822)
* Αύγουστος της Σαξονίας-Γόθας-Αλτεμβούργου (1747-1806)
* Αύγουστος της Σαξονίας-Κοβούργου-Γόθας
* Αύγουστος της Σαξονίας-Λάουενμπουργκ
* Αύγουστος της Σαξονίας-Μέρσεμπουργκ-Τσέρμπιχ
* Αύγουστος της Σαξονίας-Βάισενφελς
* Αύγουστος της Σαξονίας-Βάισενφελς (1650-1674)
* Αύγουστος του Άνχαλτ-Πλέτσκαου
* Αύγουστος του Ζούλτσμπαχ
* Αύγουστος του Λόιχτενμπεργκ

* Αύγουστος του Μπράουνσβαϊγκ
* Αύγουστος του Όλντενμπουργκ
* Αύγουστος του Σλέσβιχ-Χόλσταϊν-Σόντερμπουργκ-Μπεκ
* Αύγουστος του Σλέσβιχ-Χόλσταϊν-Σόντερμπουργκ-Πλεν-Νόρμπουργκ
* Αύγουστος του Χοενλόε-Έρινγκεν
* Οκταβιανός Αύγουστος, αυτοκράτορας

## Άλλες προσωπικότητες
* Αύγουστος Ζερλέντης αθλητής αντισφαίρισης
* Αύγουστος Θεολογίτης πολιτικός, δημοσιογράφος
* Αύγουστος Ιλαρίων Τουρέ Γάλλος φιλέλληνας
* Αύγουστος Κοντ Γάλλος φιλόσοφος
* Αύγουστος Κορτώ συγγραφέας
* Αύγουστος Κρογκ καθηγητής ζωοφυσιολογίας
* Αύγουστος Μάινεκε φιλόλογος, μεταφραστής, εκδότης
* Αύγουστος Μπαγιόνας καθηγητής, φιλόσοφος
* Ωγκύστ ντε Μαρμόν στρατάρχης
* Αύγουστος Ντε Μόργκαν μαθηματικός
* Ωγκύστ ντε Σουαζέλ Γκουφιέ περιηγητής
* Ωγκύστ Πικάρ φυσικός και εφευρέτης
* Ωγκύστ Ροντέν, γλύπτης
* Αύγουστος Στρίντμπεργκ θεατρικός συγγραφέας
* Αύγουστος Χάιζενμπεργκ βυζαντινολόγος

## Άλλα

* ''Αύγουστος'' (ταινία)

Κατηγορία:Αποσαφηνίσεις ονομάτων
Αλέξανδρος (Βυζαντινός αυτοκράτορας)

Ο **Αλέξανδρος** (23 Νοεμβρίου 872 - 6 Ιουνίου 913), μερικές φορές αναφερόμενος και ως **Αλέξανδρος Γ΄**, βασίλευσε ως αυτοκράτορας της Βυζαντινής αυτοκρατορίας το 912-913. Ήταν αδελφός και συναυτοκράτορας του Λέοντα ΣΤ'

## Βιογραφία
Γιος του αυτοκράτορα Βασιλείου Α' (του Μακεδόνα) και της Ευδοκίας. Γεννήθηκε 23 Νοεμβρίου 872.
Στις 11 Μαΐου 912 διαδέχθηκε στο θρόνο τον αδελφό του Λέοντα ΣΤ' (τον Σοφό). Πέθανε από αποπληξία, μετά από βασιλεία ενός μόλις έτους και 27 ημερών, στις 6 Ιουνίου 913. Το έργο του Αλέξανδρου δεν ήταν παρά μια σειρά εκδικητικών πράξεων και αναιρέσεων αποφάσεων του αδελφού του: εδίωξε την γυναίκα του Λέοντα, τη Ζωή, και επανέφερε στον πατριαρχικό θρόνο τον Πατριάρχη Νικόλαο Α', που είχε επίσης αυθαίρετα καθαιρέσει ο Λέοντας, επειδή αντιδρούσε στον τέταρτο γάμο του. Ο χαρακτήρας του παρουσιάζεται από τα λίγα στοιχεία που υπάρχουν ως εκδικητικός, σκληρός και βίαιος.
Το πιο σημαντικό επίτευγμά του ήταν η σύγκρουσή του με τον ηγεμόνα των Βουλγάρων Συμεών, επειδή παρακράτησε το ετήσιο χρηματικό ποσό που ο Λέων είχε συμφωνήσει να του καταβάλει

## Δείτε επίσης
*Βυζαντινές Δυναστείες
*Μακεδονική Δυναστεία - Γενεαλογία

## Παραπομπές


## Πηγές
*Donald Nicol, Βιογραφικό Λεξικό της Βυζαντινής Αυτοκρατορίας,μτφρ.Ευγένιος Πιερρής, εκδ.Ελληνική Ευρωεκοδοτική, Αθήνα, 1993, σελ.41

## Εξωτερικοί σύνδεσμοι
* 
* Αλέξανδρος ο Γ' της Μακεδονικής Δυναστείας του Βυζαντίου

Κατηγορία:Βυζαντινοί αυτοκράτορες
Κατηγορία:Δυναστεία των Μακεδόνων
Κατηγορία:Βυζαντινοί αρμενικής καταγωγής
Κατηγορία:Βυζαντινοί του 9ου αιώνα
Αλάβαστρο (αποσαφήνιση)

Με το όνομα **Αλάβαστρο** αναφέρονται:

*Τύπος αρχαιοελληνικού αγγείου Αλάβαστρο (αγγείο)
*Αλάβαστρο: Μια παραλλαγή της γύψου που καλείται και αλαβαστρίτης λίθος
Αλάβαστρο (αγγείο)

thumb|right|250px|Ελληνικό αλάβαστρον από την Κάτω Ιταλία, Λούβρο
Ως ***αλάβαστρον*** στην τέχνη και την αρχαιολογία εννοείται αγγείο με ψηλό σώμα και μικρό στόμιο. Συνήθως δε διαθέτει λαβή, αν και ενίοτε έχει μικρές τρύπες ή αυτιά για τη μεταφορά του. Το όνομα *αλάβαστρον* προέρχεται πιθανώς από την αιγυπτιακή λέξη  *α λα Μπαστ*, που σημαίνει «δοχείο της Εμπάστ» (θεά). Το αλάβαστρον χρησιμοποιείτο από γυναίκες, κυρίως για την αποθήκευση αρωματικών ελαίων, όπως τουλάχιστον μαρτυρείται στις αγγειογραφικές σκηνές. Εισήχθη κατά τα τέλη του 6ου π.Χ. αιώνα και εξαφανίστηκε από το προσκήνιο κατά τα τέλη του 5ου π.Χ. αι. Η σκηνή που διακοσμεί το αγγείο καλύπτει περιμετρικά το σώμα, ενώ μερικές φορές είναι κοσμημένο μόνο με ανθέμιο. Το ύψος του ποικίλλει από 15-20 εκ.

## Εξωτερικοί σύνδεσμοι
* 

Κατηγορία:Αρχαία ελληνικά αγγεία ανά είδος
Κατηγορία:Αρωματοποιία
Μεταϊμπρεσιονισμός

Ο **μεταϊμπρεσιονισμός** αποτελεί καλλιτεχνικό ρεύμα που αναπτύχθηκε περί τα τέλη του 19ου αιώνα, αμέσως μετά το κίνημα του ιμπρεσιονισμού, του οποίου αποτέλεσε κατά κάποιο τρόπο προέκταση.

## Χαρακτηριστικά
Οι μεταϊμπρεσιονιστές ζωγράφοι εξακολουθούν να διατηρούν τις τεχνικές του ιμπρεσιονισμού, ωστόσο επιδιώκουν να πρoσδώσουν μεγαλύτερο συναισθηματισμό στα έργα τους. Αν και πραγματοποιούσαν συλλογικές εκθέσεις, ουδέποτε αποτέλεσαν μια συμπαγή ομάδα με κοινό τόπο.

Οι εξεζητημένες φόρμες που υϊοθέτησαν επηρέασαν σημαντικά τα μεταγενέστερα ρεύματα της τέχνης του 20ού αιώνα, όπως το φωβισμό και τον κυβισμό.

Ο όρος *μεταϊμπρεσιονισμός* χρησιμοποιήθηκε για πρώτη φορά από τον κριτικό τέχνης Roger Fry.

## Δείτε επίσης
* Μοντέρνα τέχνη
* Ιμπρεσιονισμός

## Μεταϊμπρεσιονιστές καλλιτέχνες
thumb|right|250px|''A Hundred Years of Independence'', Henri Rousseau
* Πωλ Σεζάν
* Πωλ Γκωγκέν
* Harry Lachman
* Ανρί Ρουσσώ
* Ζωρζ Σερά
* Ανρί ντε Τουλούζ Λωτρέκ
* Βίνσεντ βαν Γκογκ

Κατηγορία:Μοντέρνα τέχνη
Κατηγορία:Καλλιτεχνικά ρεύματα
Κατηγορία:Ρεύματα στη Ζωγραφική

Κατηγορία:Μοντερνισμός
Γύψος

Η **γύψος** (κοινώς **ο γύψος**)  ή *αλαβαστρίτης λίθος* ή *αλάβαστρο*, είναι ορυκτό του ασβεστίου με χημικό τύπο CaSO4.2H2Ο (διένυδρο θειικό ασβέστιο). Η γύψος όταν ψηθεί και ανακατευτεί με το νερό γίνεται σκληρή και συμπαγής. Χρησιμοποιήθηκε από τους αρχαίους χρόνους στην οικοδομική, στην κατασκευή εκμαγείων, στα υφάσματα, στην κατεργασία του οίνου και στη ζωγραφική. Επίσης η λέξη γύψος φαίνεται πως σήμαινε και το αλάβαστρο, αν και ο αλαβαστρίτης λίθος ήταν μάλλον ασβεστιτικής σύστασης σύμφωνα με τον Θεόφραστο.  Η γύψος γνωστή και ως γύψος χρησιμοποιεί γύψο ο οποίος θρυματίζεται και χρησιμοποιείται  για κτήση.

## Φυσικά χαρακτηριστικά
Η ορυκτή γύψος (CaSO4·2H2O) ανήκει στα θειϊκά ορυκτά και είναι άχρωμος, λευκός, τεφρός ή έχει διάφορες αποχρώσεις του κίτρινου, κόκκινου και καστανού. Οι κρύσταλλοί του είναι πλακώδεις ή/και πρισματικοί. Φέρει συσσωματώματα σχισμογενή, κοκκώδη, ινώδη, γεηρά, στηλοειδή, δενδριτικά, ροδακοειδή. Η συμπαγής λεπτοκοκκώδης ποικιλία του ονομάζεται **[[αλάβαστρο]]** και χρησιμοποιείται ως υλικό κατασκευής διακοσμητικών αντικειμένων και μικροκοσμημάτων. Απαντά σε ιζηματογενή πετρώματα μαζί με άλλους εβαπορίτες όπως ο αλίτης, ο ανυδρίτης, ο συλβίνης κ.ά. Η σκληρότητά της είναι 2 και ο σχισμός της κατά την θραύση θεωρείται καλός έως τέλειος. Το ειδικό βάρος της είναι περίπου 2,5 g/cm3.

Αυτό που γνωρίζουμε σήμερα ως γυψοκονίαμα με τις ευρύτατες χρήσεις του στην ορθοπεδική, την οδοντοτεχνία, στις βιομηχανίες φαρμάκων, στα υλικά οικοδομών, τη γεωργία, τη διακόσμηση κτλ., παράγεται μετά από θερμική επεξεργασία και καθαρισμό της ορυκτής γύψου (CaSO4 + 2ΧH2Ο), η οποία αφυδατώνεται μερικώς για να παραγάγει μια ημιένυδρη ουσία (CaSO4 + ½ H2Ο). Η χημική αντίδραση που δημιουργεί το γυψοκονίαμα είναι: 
:2CaSO4 + 4 H2Ο + θερμότητα → 2CaSO4 . ½ H2Ο + 3H2O

## Αρχαιολογία

Πέραν της προφανούς χρήσης του στην οικοδομική και την κατασκευή των ομώνυμων αγγείων -τα οποία βέβαια κατασκευάζονταν και από γυαλί, άργιλο ή μέταλλο - φαίνεται πως χρησιμοποιείτο επίσης στην αρχαιότητα και ως φάρμακο για τους στομαχικούς πόνους, ανακατεμένος με κηρωτή. Τα παλαιότερα ίχνη γυψοκονιάματος είναι 9.000 έτη παλαιά, και βρέθηκαν στην Ανατολία και τη Συρία. Επίσης είναι γνωστό ότι 5.000 έτη πριν, οι Αιγύπτιοι έκαιγαν τη γύψο με φωτιά στο εξωτερικό περιβάλλον και ύστερα την έτριβαν σε σκόνη, την οποία στη συνέχεια ενυδάτωναν και την χρησιμοποιούσαν για τη συγκόλληση τμημάτων των μνημείων. Επίσης, χρησιμοποιούσαν τη γύψο για να κατασκευάζουν εκμαγεία, χρησιμοποιώντας ως πρότυπο το ίδιο το ανθρώπινο σώμα. Στην αρχαία Ελλάδα εκτός από την κατασκευή αγαλματιδίων η γύψος στη διάφανη μορφή της (σεληνίτης) χρησιμοποιήθηκε για την κατασκευή εκμαγείων σε αντίγραφα ελληνικών αγαλμάτων.

## Σημείωση
* Σύμφωνα με την ελληνική νομοθεσία και συγκεκριμένα με το άρθρο 1, § 3, του Μεταλλευτικού Κώδικα (Π.Δ. 28-10-1919) η γύψος έχει χαρακτηριστεί λατομικό ορυκτό.

## Πηγές

* Ε. Σκαλτσά, ''Τα φάρμακα στην Αρχαιότητα''
* Ευρετήριο ορυκτών στη Γεωλογική Σχολή Α.Π.Θ. 
* Galleries.com

## Εξωτερικοί σύνδεσμοι

Κατηγορία:Ορυκτά του ασβεστίου
Κατηγορία:Ορυκτά του θείου
Κατηγορία:Οικοδομικά υλικά
Κατηγορία:Κεραμική
Κατηγορία:Ένυδρα ορυκτά
Λάβαν

**Λάβαν**, Αδελφός της Ρεβέκκας (Συζύγου του Ισαάκ)

Θείος του Πατριάρχη Ιακώβ του Ισραήλ που ανταπέδωσε σ΄ αυτόν την απάτη που του έκανε, με αρκετή πονηριά.

Σχετ.Γένεση24/29, κεφ.28-30.

## Αναφορές


Κατηγορία:Πρόσωπα της Παλαιάς Διαθήκης
Νεοπλαστικισμός

thumb|Πητ Μοντριάν Comp10 - 1939-42
Ο **Νεοπλαστικισμός** είναι καλλιτεχνικό ρεύμα που εμφανίστηκε περίπου την περίοδο 1917-1920 στην Ολλανδία. Πολλές φορές αναφέρεται και ως κίνημα **de Stijl** (σε ελληνική απόδοση *Το Στυλ*, δηλ. το ύφος). 

## Χαρακτηριστικά
Οι νεοπλαστικιστές επιδίωξαν να εκφράσουν ένα νέο ουτοπικό ιδανικό, πνευματικής αρμονίας και τάξης. Βασικό χαρακτηριστικό του νεοπλαστικισμού είναι η αφαίρεση, σε βαθμό που χρησιμοποιούνται θεμελιώδεις φόρμες και σχήματα, κάθετες και οριζόντιες γραμμές ταυτόχρονα με τη χρήση σχεδόν αποκλειστικά βασικών χρωμάτων (κόκκινο, μπλε, κίτρινο, λευκό και μαύρο). 

Το κίνημα του νεοπλαστικισμού θεωρείται πως επηρεάστηκε σημαντικά από τη νεοπλατωνική φιλοσοφία του μαθηματικού M. H. J. Schoenmaekers, ο οποίος μάλιστα επινόησε και τον όρο *νεοπλαστικισμός*. Το 1920 ο Πιέ Μοντριάν, ηγετική φυσιογνωμία του κινήματος, δημοσίευσε το μανιφέστο της ομάδας υπό τον τίτλο *Νεο-πλαστικισμός*. Το πρώτο αυτό μανιφέστο διακήρυσσε μια νέα ισορροπία ανάμεσα στο ατομικό και το οικουμενικό και την απελευθέρωση της τέχνης, όχι μόνο από τους περιορισμούς που επέβαλλε η παράδοση, αλλά και από τη λατρεία του ατομικισμού. Ήδη όμως από το 1917 και εως το 1928, ο ζωγράφος Theo van Doesburg εξέδιδε το περιοδικό τέχνης *de Stijl* διαδίδωντας τη φιλοσοφία και τις τεχνικές των νεοπλαστικιστών. 

Το καλλιτεχνικό ρεύμα του νεοπλαστικισμού θεωρείται πως επηρέασε σημαντικά το αρχιτεκτονικό σχέδιο, το βιομηχανικό σχεδιασμό καθώς και το ύφος του μεταγενέστερου κινήματος Μπαουχάους. Συχνά, ανάμεσα στους καλλιτέχνες που υπηρέτησαν το κίνημα του νεοπλαστικισμού, αναφέρονται και οι αρχιτέκτονες J. J. P. Oud και Gerrit Rietveld.

Πέρα από την επίδραση του κινήματος στις εικαστικές τέχνες και το σχέδιο, καταγράφεται και η (ασθενής) επιρροή του στη μουσική. Ο Δανός συνθέτης Jakob van Domselaer (1890-1960) συνδεόταν φιλικά με τον Μοντριάν και δημιούργησε σειρά μουσικών έργων βασισμένων στις αρχές του νεοπλαστικισμού. 

Το κίνημα του νεοπλαστικισμού θεωρείται πως έπαψε να υφίσταται περίπου το 1931.

## Κυριότεροι εκπρόσωποι του νεοπλαστικισμού
* Πιέ Μοντριάν (1872 – 1944)
* Τέο φαν Ντέσμπουργκ (1883 – 1931)
* Ilya Bolotowsky (1907 – 1981)
* Marlow Moss (1890 – 1958)
* Amédée Ozenfant (1886 – 1966)
* Μαξ Μπιλ (1908 – 1994)
* Jean Gorin (1899 – 1981)
* Burgoyne Diller (1906 – 1965)
* Georges Vantongerloo (1886 – 1965)

## Σχετικά άρθρα
* Μοντέρνα τέχνη
* Κονστρουκτιβισμός

## Εξωτερικοί σύνδεσμοι
* Αναφορά στο νεοπλαστικισμό, από την ιστοσελίδα ArtLex.com
* Ιστοσελίδα αφιερωμένη στον Μοντριάν. Περιέχει εφαρμογή Java για μίμηση έργων του Μοντριάν.
* Περιέχει και βιογραφίες κυριότερων εκπροσώπων του νεοπλαστικισμού.

Κατηγορία:Μοντέρνα τέχνη
Κατηγορία:Καλλιτεχνικά ρεύματα
Νεοπλαστικισμος
Κύρου Ανάβασις

Η ***Κύρου Ανάβασις*** είναι ένα πολύ σημαντικό ιστορικό σύγγραμμα του Έλληνα ιστορικού, στρατιωτικού, και φιλοσόφου Ξενοφώντα που περιγράφει τη συμμετοχή σώματος 13.000 Ελλήνων μισθοφόρων ανάμεσα στους οποίους 700 Σπαρτιάτες (των Μυρίων), από τη στιγμή που εντάχθηκαν στον στρατό του Κύρου και συμμετείχαν στην εκστρατεία εκείνου κατά του αδελφού του Αρταξέρξη και ειδικότερα στη μάχη στα Κούναξα το 401 π.Χ.. Μετά τον θάνατο του Κύρου, ο Αρταξέρξης εκτέλεσε τους Έλληνες στρατηγούς. Το υπόλοιπο Ελληνικό στράτευμα βρέθηκε ακέφαλο εν μέσω εκατοντάδων χιλιάδων εχθρών. Εξέλεξε νέους στρατηγούς, μεταξύ των οποίων και ο νεαρός Ξενοφών, και μαχόμενο ακολούθησε μία περιπετειώδη επιστροφή από τη Μικρά Ασία και τις Ποντιακές Άλπεις προς τη Μαύρη Θάλασσα, η λεγόμενη «κάθοδος των μυρίων..».
## Σύνοψη
Η πορεία των μυρίων που αφηγείται το εν λόγω σύγγραμμα είναι: «ένα επίτευγμα από τις μεγάλες περιπέτειες της ανθρώπινης ιστορίας». 
Το ιστορικό αυτό σύγγραμμα αποτελείται από επτά βιβλία. Είναι γραμμένο σε καθαρά αττική διάλεκτο και θεωρείται πολύ αξιόλογο στη περιγραφή μιας μεγάλης στρατιωτικής επιχείρησης της αρχαιότητας.

## Σημειώσεις
 - *Ανάβαση* λέγεται η πορεία ενός στρατεύματος από τη θάλασσα προς το εσωτερικό μιας χώρας, και *κάθοδος* ακριβώς το αντίθετο.

## Παραπομπές


## Βιβλιογραφία

* Γκούτερφιλντ Ρόμπιν, Η κάθοδος των μυρίων, εκδ. ψυχογιός σελ. 400, 2007 ISBN 978-960-453-274-2
* Κύρου ανάβασις, τόμοι δυο, εκδ. Ζήτρος 2005 ISBN 9789608437425

Κατηγορία:Έργα του Ξενοφώντα
Κατηγορία:Ιστοριογραφία της Ελλάδας
Κατηγορία:Περσικοί Πόλεμοι
Φθία

Η **Φθία** ήταν περιοχή της Αρχαίας Ελλάδας η οποία αναφέρεται στην ομηρική Ιλιάδα και τοποθετείται στο νοτιοανατολικό άκρο της Θεσσαλίας. Κάτοικοί της ήταν οι Μυρμιδόνες και ήταν επίσης η πατρίδα του Αχιλλέα και του Πατρόκλου.

Έχει παρατηρηθεί από ειδικούς πιθανή σχέση της ρίζας *φθι*- με το ρήμα *φθίνω/φθίω/φθινύθω*. Σε συνδυασμό με τον τρόπο με τον οποίο ο Όμηρος αναφέρεται στη Φθία από το σημείο του θανάτου του Πατρόκλου και έπειτα, σχηματίζεται η εντύπωση πως πρόκειται για τον κόσμο των νεκρών. Με παρόμοιο τρόπο χρησιμοποιείται στον διάλογο του Πλάτωνα, Κρίτων, όπου ο Σωκράτης αφηγείται στον φίλο του πως, σε όνειρό του είδε μια ωραία γυναίκα να του αναγγέλλει τον επικείμενο θάνατό του: «την τρίτη μέρα θα φτάσεις στη Φθία με τα παχιά χώματα». Ανάλογη χρήση γίνεται και στην Ιφιγένεια του Ευριπίδη, στο σημείο όπου ο Αγαμέμνονας αναγγέλλει στην Κλυταιμνήστρα τον υποτιθέμενο επικείμενο γάμο της κόρης τους με τον Αχιλλέα. Στην Ανδρομάχη του Ευριπίδη ως Φθια αναφέρει τα Φάρσαλα ο μεγάλος τραγωδός ποιητής .

Κατά την αρχαιότητα, η Φθία ήταν μία από τις τρεις διαφορετικές σημασίες της λέξης *Φθιώτις* (οι άλλες δύο αφορούσαν στη μία από τις τέσσερεις ενότητες της Θεσσαλικής Τετραρχίας). Επίσης, σε κάποιες αρχαίες πηγές, υπονοείται πως η Φθία ήταν πόλη. Ωστόσο αυτή δεν είναι η επικρατέστερη άποψη σήμερα.

## Παραπομπές


Κατηγορία:Αρχαία Φθιώτιδα
Κατηγορία:Αρχαιολογικοί τόποι στη Φθιώτιδα
Κατηγορία:Ιστορικές περιοχές της Ελλάδας
Κατηγορία:Περιφερειακή ενότητα Φθιώτιδας
Κατηγορία:Τοποθεσίες της Ιλιάδας
Βηθσαϊδά

thumb|Βηθσαϊδά
Η **Βηθσαϊδά** ήταν μία παράκτια πόλη επί της Βορειοανατολικής ακτής της θάλασσας (ή λίμνης) της Γαλιλαίας (ή Τιβεριάδος*). Η Βηθσαϊδά αναφέρεται στην Καινή Διαθήκη ως πατρίδα των Αγίων Αποστόλων Ανδρέα, Φιλίππου και Πέτρου.

Ολόκληρη η περιοχή ονομάζεται Γαλιλαία. Και η Τιβεριάδα είναι παράκτια πόλη στη νοτιοδυτική όμως ακτή, επειδή όμως αυτή η πόλη πήρε το όνομά της από τον Τιβέριο, τιμής ένεκεν, ονόμασαν και τη λίμνη της Γαλιλαίας, Λίμνη Τιβεριάδος.

Το όνομά της ωστόσο το πήρε απο την Βηθεσδά γνωστή και ως "Προβατική Κολυμβήθρα".

## Παραπομπές

Κατηγορία:Γεωγραφία της Βίβλου
Ουνγκόλιαντ

Η **Ουνγκόλιαντ ή Ανγκόλιαντ** στο μύθο του Τόλκιν είναι ένα σκοτεινό πνεύμα που έμοιαζε με γιγάντια αράχνη, η οποία εμφανίζεται στο έργο του, Το Σιλμαρίλλιον.

Οι γιγαντιαίες αράχνες που εμφανίζονται στα έργα του Τόλκιν, με γνωστότερη την Σέλομπ, είναι απόγονοί της.

Η προέλευσή της δεν εξηγείται. Έζησε πριν την Πρώτη Εποχή. Είχε τη μορφή τεράστιας αράχνης, αρχικά κατοικούσε νότια του Βάλινορ, είχε αιώνια πείνα για φως, και ύφαινε ιστούς από σκοτάδι.

Ο Μέλκορ της υποσχέθηκε να την ικανοποιήσει και την οδήγησε στα Δύο Δέντρα του Βάλινορ, για να τα καταστρέψει ωστε να ικανοποιήσει την πείνα της με το φως τους. Στη συνέχεια έφυγαν μαζί από το Βάλινορ προς την Ανατολή, στο Μπελέριαντ, όπου η Ουνγκόλιαντ καταβρόχθισε τους θησαυρούς που έκλεψε ο συνεργάτης της απο την ταραχή. Όταν όμως ζήτησε από τον Μέλκορ να της δώσει και τα Σίλμαριλ που είχε κλέψει, για να τα φάει κι αυτά, εκείνος αρνήθηκε και αυτή του επιτέθηκε. Οι Μπάλρογκ του Μέλκορ, ήρθαν να τον βοηθήσουν όταν άκουσαν την κραυγή του από το φρούριό του, το Ουτούμνο, και έδιωξαν την Ουγκόλιαντ μακριά, με τα μαστίγιά τους.

Μετά απ' αυτό το συμβάν η Ουγκόλιαντ έφυγε απ´ τη Μέση Γη πρός τα Νότια και από τότε περιπλανιόταν στον κόσμο. Κανείς δεν ξέρει την μοίρα της, μιας και δεν αναφέρθηκε ξανά. Λέγεται ότι η Ουνγκόλιαντ τελικά έφαγε τον εαυτό της απο την ακόρεστη λαιμαργία της.

## Προέλευση της Ουνγκόλιαντ
Η Ουνγκόλιαντ είναι ένα αινιγματικό ον σε σχέση με τα υπόλοιπα πλάσματα του Τόλκιν, καθότι δεν εξηγείται η φύση και η προέλευσή της. Υποτίθεται πως είναι Μάια, ένα από τα πολλά κατώτερα πνεύματα. Ωστόσο, αναφέρεται ως ένα πλάσμα του σκότους, και όχι ως μία από τους Άινουρ, οι οποίοι δεν ήταν κακοί αρχικά αλλά διαφθείρονταν μονο από τον Μέλκορ, το οποίο δεν συνέβη στην Ουνγκόλιαντ. Επιπλέον, εάν ήταν Μάια, δεν θα μπορούσε να είναι αρκετά ισχυρή ώστε να απειλήσει τον Μέλκορ, τον ισχυρότερο από τους Άινουρ. Συνεπώς, η Ουνγκόλιαντ είναι ένα πνεύμα του κενού, που δεν προέρχεται από τον Έρου Ιλουβάταρ, τον Δημιουργό.

Κατηγορία:Το Σιλμαρίλλιον (χαρακτήρες)
Κατηγορία:Φανταστικοί διάβολοι και δαίμονες
Κατηγορία:Μυθοπλαστικές αράχνες
Καλλιόπη

Η ετυμολογία του αρχαιοελληνικού ονόματος Καλλιόπη είναι: κάλλος (= ομορφιά) + λέγειν (=αορ. είπον), δηλ. εκείνη που έχει όμορφη φωνή ή εκείνη που μιλά όμορφα.
Με το όνομα **Καλλιόπη** φέρονται:

* Καλλιόπη (μυθολογία): Μια από τις 9 Μούσες στην Ελληνική μυθολογία.
* Αγία Καλλιόπη: Χριστιανή μάρτυς.
* Καλλιόπη Λήμνου: Χωριό της Λήμνου.
* Καλλιόπη (Ινδία): Ελληνιστική πόλη της Ινδίας. 
* Καλλιόπη (Παρθία): Ελληνιστική πόλη της Παρθίας. 
* Ο αστεροειδής 22 Καλλιόπη.
* Καλλιόπη (περιοδικό): Ελληνικό ιστορικό περιοδικό.

Ακόμη στον αρσενικό τύπο του ονόματος φέρονται δύο χριστιανοί μάρτυρες:
* Καλλιόπιος (ο εν Πέργη) και
* Καλλιόπιος (Οσιομάρτυς)

Επίσης *Καλλιόπεια* ή *Καλλιοπεία* ήταν η αρχαία ελληνική ονομασία του πλανήτη Αφροδίτη (πλανήτης).

## Παραπομπές
Στέπα

350px|thumb|Στέπα στο δυτικό Καζακστάν, αρχές ανοίξεως

Η λέξη **στέπα** προέρχεται από τη ρωσική λέξη «Степь» (προφέρεται στιεπ) που με τη σειρά της προέρχεται από τη λατινική λέξη stipa που σημαίνει «κοτσάνι» και χαρακτηρίζει τις απέραντες ξηρές και κρύες εκτάσεις που εκτείνονται από το Βόλγα μέχρι τη Μαντζουρία, στο νότιο τμήμα της Σιβηρίας. Ως στέπες χαρακτηρίζονται και οι εκτάσεις ανατολικά των Βραχωδών ορέων στις ΗΠΑ.

Η στέπα καλύπτεται από συστάδες χλόης ανά διαστήματα, λόγω του λιγοστού διαθέσιμου νερού (μέση βροχόπτωση της στέπας: 200-800 χιλιοστά ετησίως) και έχει ελάχιστα φυτά με ξυλώδη κορμό (εκτός από αυτά στις όχθες ποταμών).

Το κλίμα της στέπας είναι εξαιρετικά σκληρό, με μεγάλους, κρύους και ανεμοδαρμένους χειμώνες καθώς και ξηρά και πολύ ζεστά καλοκαίρια. Στη Μογγολία η στέπα είναι χιονισμένη κατά μέσο όρο 160 μέρες το χρόνο.

Οι στέπες συνήθως χαρακτηρίζονται από ημι-άνυδρες εκτάσεις και ηπειρωτικό κλίμα. Ακραίες θερμοκρασίες μπορεί να καταγραφούν το καλοκαίρι μέχρι 45 °C (113 °F) και το χειμώνα, -55 °C (-67 °F). Εκτός από αυτή την μεγάλη διαφορά ανάμεσα στο καλοκαίρι και τον χειμώνα, οι διαφορές ανάμεσα στην μέρα και την νύχτα είναι επίσης πολύ μεγάλες. Στα υψίπεδα της Μογγολίας, μπορεί να φτάσει 30 °C (86 °F) την μέρα και κάτω από τους 0 °C (κάτω από τους 32 °F) την ίδια νύχτα.

## Εξωτερικοί σύνδεσμοι
* 
* 

Κατηγορία:Οικοσυστήματα
Μαχαγιάνα

**Μαχαγιάνα** (Μεγάλο όχημα) είναι ένας από τους δύο μεγάλους κλάδους του Βουδισμού που διαδόθηκε κυρίως στο Θιβέτ, την Κίνα και την Ιαπωνία. Ο άλλος κλάδος είναι ο Τεραβάντα.

Γενικά οι οπαδοί αυτής της σχολής, καλούμενοι "*[[Μποντισάτβα|Μποντισάτβας]]*" αγωνίζονται όχι τόσο για τους εαυτούς τους να φθάσουν στη Νιρβάνα όσο για να σώσουν χιλιάδες άλλους συνανθρώπους τους.

## Ιστορία
Η σχολή Μαχαγιάνα ξεκίνησε τον 1ο αι. Π.Κ.Ε. ως περαιτέρω ανάπτυξη της εξέγερσης Μαχασάνγκα όπως έχει μείνει στην ιστορία του Βουδισμού. Η φιλελεύθερη στάση της σχολής απέναντι στη μοναστική παράδοση επέτρεψε στη λαϊκή κοινότητα για να έχει μια μεγαλύτερη φωνή στη φύση του Βουδισμού, καθώς οι απλούστερες ανάγκες του κοινού λαού ταίριαζαν περισσότερο στη διδασκαλία των Μαχαγιανιστών. Για παράδειγμα, οι πιστοί είχαν συνηθίσει το πολυπληθές πάνθεο του Ινδουϊσμού και της ηρωικής παράδοσης. Έτσι ήλθε σε ύπαρξη η Τρικάγια (Trikaya) το δόγμα των τριών σωμάτων: Ο Βούδας άλλαξε φύση. Δεν ήταν πια ένας άνθρωπος που αφυπνίστηκε στη φώτιση, αλλά αντιπροσωπευόταν από διάφορους θεϊκούς Βούδες όπως και από το ίδιο το Ντάρμα, Σουνυάτα (κενό) ή τον Βουδικό Νου, ανάλογα με την ερμηνεία. 

Σημαντικότερη, εντούτοις, ήταν η αυξανόμενη σημασία των Μποντ(χ)ισάτβα (Bodhisattva). Ο Μποντισάτβα είναι εκείνος που έχει επιτύχει τη φώτιση, αλλά που επιλέγει να παραμείνει σε αυτόν τον κόσμο της πλάνης ή Σαμσάρα (Samsara) προκειμένου να οδηγήσει και άλλους στη φώτιση. Μοιάζει πολύ με τον άγιο, ένας πνευματικός ήρωας τον οποίο θαυμάζουν και στον οποίο απευθύνονται οι απλοί άνθρωποι. 
 
Μαζί με τις νέες ιδέες ήρθαν και νέες γραφές. Αποκαλούνται επίσης Σούτρα, και αποδίδονται συχνά στον ίδιο τον Βούδα, ενίοτε ως ιδιαίτερες διδασκαλίες τις οποίες θεωρούσε υποτίθεται ο Βούδας πολύ δύσκολες για τους αρχικούς ακροατές του και για αυτό έμειναν κρυμμένες έως ότου ωριμάσει ο καρπός της διδασκαλίας στις συνειδήσεις των ανθρώπων. Οι σημαντικότερες από αυτές τις σούτρα είναι:

* Πρατζναπαραμίτα σούτρα ή Τελειοποίηση της Σοφίας.
* Σουντάρμα-πουνταρίκα σούτρα ή Λευκός Λωτός του αληθινού Ντάρμα.
* Βιμαλακρίτι-νιρντέσα ή Έκθεση του Βιμαλακρίτι.
* Σουρανγκάμα-σαμάντι ή Σούτρα του Ήρωα
* Σουκχαβάτι-βυούχα ή Σούτρα της Αγνής Γης

## Προτεινόμενη βιβλιογραφία
* Snelling, J., *The Buddhist Handbook*, Inner Traditions,(Rochester, 1991) 
* *The Encyclopedia of Eastern Philosophy and Religion*, Shambhala, (Boston, 1994) 
* *The Encyclopaedia Britannica*, Chicago(1998)
* Γρηγόριος Ζιάκας, Ιστορία των θρησκευμάτων,τομ.Α΄ Τα Ινδικά θρησκεύματα, εκδ. Π.Πουρναράς, Θεσσ/ίκη, 1986, σελ. 333-334

## Πηγές
* "Νεώτερον Εγκυκλοπαιδικόν Λεξικόν Ηλίου" τομ.13ος, σελ.133

Κατηγορία:Βουδισμός
Σωκράτης Μάλαμας

Ο **Σωκράτης Μάλαμας** (Συκιά Χαλκιδικής, 29 Σεπτεμβρίου 1957) είναι Έλληνας τραγουδοποιός, τραγουδιστής και κιθαρίστας. Είναι ένας από τους πιο γνωστούς Έλληνες ερμηνευτές και ένα από τα πιο χαρακτηριστικά παραδείγματα του λεγόμενου έντεχνου τραγουδιού.

## Βιογραφία
Ο Σωκράτης Μάλαμας γεννήθηκε στις 29 Σεπτεμβρίου 1957 στη Συκιά της Χαλκιδικής. Λόγοι εργασίας των γονέων του τον έκαναν να βρεθεί στη Στουτγκάρδη της Γερμανίας μέχρι τα εφηβικά του χρόνια. Στη συνέχεια επέστρεψε στη Θεσσαλονίκη. Το μπουζούκι που του έκανε δώρο ο πατέρας του αποτέλεσε το αρχικό του ερέθισμα για τη μουσική. Στα δεκατρία του αγόρασε την πρώτη του κιθάρα ως επιβράβευση για τις επιδόσεις του στα σχολικά μαθήματα και στα δεκαεφτά του παρακολούθησε μαθήματα κιθάρας στο Μακεδονικό Ωδείο Θεσσαλονίκης.

Μετά την αποφοίτησή του από το Λύκειο, επέστρεψε και πάλι στη Γερμανία για να παρακολουθήσει μαθήματα μουσικής στο Ωδείο της Στουτγκάρδης. Σε μια δύσκολη περίοδο της ζωής του αποφασίζει να επιστρέψει και να πάει για σπουδές στο Εθνικό Ωδείο Αθηνών, μαθητεύοντας δίπλα στον Βαγγέλη Ασημακόπουλο και στον Νότη Μαυρουδή.

Στα 23 του, άρχισε την επαγγελματική του σταδιοδρομία, εργαζόμενος ως δάσκαλος κιθάρας καθώς και ως τραγουδιστής σε λαϊκά μαγαζιά. Πριν ξεκινήσει την προσωπική του πορεία, υπήρξε κιθαρίστας στην ορχήστρα του Νίκου Παπάζογλου.

Η πρώτη απόπειρα που έκανε στην ελληνική δισκογραφία δεν στέφθηκε με επιτυχία καθώς η δισκογραφική εταιρία *Lyra* απέρριψε το υλικό του με την αιτιολογία ότι δεν ήταν εμπορικό. Συνέχισε να παίζει μουσική σε λαϊκά μαγαζιά, προσθέτοντας και κάποια δικά του τραγούδια στο πρόγραμμα που παρουσίαζε, χωρίς να αναφέρει ότι ο ίδιος ήταν ο δημιουργός. Μέχρι τη στιγμή που ο Νίκος Παπάζογλου τον άκουσε και διέκρινε το ταλέντο του, οπότε και τον έπεισε να μπει για ηχογράφηση στο στούντιο και να ετοιμάσει την πρώτη του δουλειά, με τίτλο «*Ασπρόμαυρες Ιστορίες*» το 1989. Σταδιακά η πορεία του καλλιτέχνη έγινε ευρύτερα γνωστή και αγαπήθηκε από το κοινό.

Έχει συνεργαστεί στη διάρκεια της πορείας του με διάφορους καλλιτέχνες, όπως ο συνθέτης Νίκος Ξυδάκης, η ερμηνεύτρια Χάρις Αλεξίου, ο ερμηνευτής και συνθέτης Αλκίνοος Ιωαννίδης, η ερμηνεύτρια Μελίνα Κανά, οι τραγουδοποιοί Ορφέας Περίδης και Θανάσης Παπακωνσταντίνου.

Με στιχουργούς όπως ο Γιάννης Τσατσόπουλος, ο Μανώλης Ρασούλης, ο Γιώργος Αθανασόπουλος, ο Άλκης Αλκαίος, η Φωτεινή Λαμπρίδη, η Πηγή Καφετζοπούλου, ο Θοδωρής Γκόνης, ο Μιχάλης Γκανάς, ο Οδυσσέας Ιωάννου και ο Θανάσης Παπακωνσταντίνου.

Επίσης, είχε αρκετές συμμετοχές σε έργα άλλων καλλιτεχνών, όπως ο Λουδοβίκος των Ανωγείων, ο Διονύσης Τσακνής, ο Μιλτιάδης Πασχαλίδης, η Μαρία Θωίδου, ο B.D. Foxmoor και η Sadahzinia (των Active Member), η Ελευθερία Αρβανιτάκη, η Μαρία Λουκά, ο Νίκος Χαλβαντζής, οι Χαΐνηδες και η Μαρίνα Σάττι. 

## Δισκογραφία

## Άλλες συμμετοχές

## Παραπομπές


## Εξωτερικοί σύνδεσμοι
* 

Κατηγορία:Έλληνες στιχουργοί
Κατηγορία:Έλληνες τραγουδιστές
Κατηγορία:Έλληνες τραγουδοποιοί
Κατηγορία:Έλληνες ροκ μουσικοί
Κατηγορία:Έλληνες κιθαρίστες
Κατηγορία:Μακεδόνες
Ανθέμιο

Το ***ανθέμιον***, όρος προερχόμενος από το *άνθος* = λουλούδι στην αρχαία Ελληνική γλώσσα, είναι σχηματοποιημένο άνθος που χρησιμοποιείται ως διακοσμητικό θέμα. Πρόκειται για κλασική διακόσμηση που χρησιμοποιεί τα φύλλα του αγιοκλήματος ή άλλων φυτών και χρησιμοποιείται σε ζωφόρους ή ως στοιχείο διακοσμητικής απόκρυψης ατελειών στις άκρες μιας στέγης, ή σε σημεία ένωσης οικοδομικών στοιχείων.

Ο συνηθέστερος τύπος αρχαιοελληνικού ανθέμιου προσομοιάζει στα άνθη του αγιοκλήματος, αλλά χρησιμοποιείται επίσης ευρέως και ο τύπος που προσομοιάζει στα φύλλα του φοίνικα. Οι παραπάνω τύποι απαντώνται στην κλασική Ελληνική και Ρωμαϊκή αρχιτεκτονική και συναφή ρεύματα τέχνης, όπως ο Κλασικισμός, ο Νεοκλασικισμός κ.λπ..

## Πηγές
* "Εγκυκλοπαίδεια Πάπυρος Larousse Britannica” τομ.9ος, σελ.152.

Κατηγορία:Αρχιτεκτονικά στοιχεία κτιρίων
Κατηγορία:Αρχαιοελληνική αρχιτεκτονική
Κατηγορία:Διακοσμητικά
LT

Η συντομογραφία λατινικών χαρακτήρων  **LT** η **lt** (στην αγγλική γλώσσα προφέρεται ελ-τι) μπορεί να αναφέρεται σε:

*Στο lt μονάδα μέτρησης όγκου. 
*Λιθουανία, κράτος της Ευρώπης κατά ISO-3166
*Λιθουανικά (ISO 639-2)
*AutoCAD LT, λογισμικό για σχεδίαση.
*Κωδικό IATA - LTU International (Διεθνής)
ET

Η συντομογραφία λατινικών και ελληνικών χαρακτήρων **ET** ή **Et** (στην αγγλική γλώσσα προφέρεται ι-τι) μπορεί να αναφέρεται:

* Στην Αιθιοπία κατά ISO-3166
* Ως .et στον top-level domain κωδικό για την Αιθιοπία στο Διαδίκτυο
* Στα Εσθονικά κατά ISO 639-2
* Στις Αιθιοπικές Αερογραμμές (**Et**hiopian Airlines) κατά IATA 
Ως **E.T.**
*Στην ταινία *[[Ε.Τ. ο Εξωγήινος]]*
*Στο ''E.T. the Extra-Terrestrial'' (άλμπουμ)

## Στην ελληνική γλώσσα
*Ως ͵ΕΤ´ ή **͵ετ´** στο ελληνικό σύστημα αρίθμησης ο αριθμός 5.300
*Στις πινακίδες κυκλοφορίας οχημάτων της Ελλάδας ως διακριτικό
*Στις Ερυθρές Ταξιαρχίες
Ιερός Καθεδρικός Ναός Ευαγγελισμού της Θεοτόκου Αλεξάνδρειας

Ο **Ιερός Καθεδρικός Ναός Ευαγγελισμού της Θεοτόκου** αποτελεί τρίκλιτη βασιλική η οποία κατασκευάστηκε στα μέσα του 19ου αιώνα στην Αλεξάνδρεια της Αιγύπτου. Εκκλησιαστικά υπάγεται στο Πατριαρχείο Αλεξανδρείας και πάσης Αφρικής. Ο Ιερός Ναός ανήκει στην Ελληνική Κοινότητα Αλεξανδρείας.

Ο θεμέλιος λίθος του Ιερού Ναού τοποθετήθηκε από τον Πατριάρχη Ιερόθεο Β' στις 16 Νοεμβρίου 1847. Η ανέγερση του κτιρίου κράτησε εννέα χρόνια, οπότε τα επίσημα εγκαίνια έγιναν την 25 Μαρτίου 1856, με λειτουργό τον Πατριάρχη Ιερόθεο. Εργασίες αναπαλαίωσής του ολοκληρώθηκαν το Δεκέμβριο του 2004 με χορηγία του Κοινωφελούς Ιδρύματος «Αλέξανδρος Σ. Ωνάσης». Η τελετή Θυρανοιξίων του Ναού πραγματοποιήθηκε στις 2 Απριλίου 2006 από τον Οικουμενικό Πατριάρχη Βαρθολομαίο, και τον Πατριάρχη Αλεξανδρείας και πάσης Αφρικής, Θεόδωρο Β', παρουσία του Προέδρου της Ελληνικής Δημοκρατίας, Κάρολου Παπούλια. 

Ο  ναός έχει μήκος 41,80 μ., πλάτος 23,06 μ. και ύψος 32,40 μ. Διαθέτει εμβαδόν 1.155,23 τ.μ. Αρχιτέκτονας του ναού φέρεται ο Ερμέτες Πιερότης και για την αποπεράτωση του ναού ο Λούκοβιτς. Το μαρμάρινο εικονοστάσιο, ο Πατριαρχικός Θρόνος, το Σύνθρονο και ο Άμβωνας είναι έργο του Κωνσταντινουπολίτη Ιακώβου Βαρούτη. Για την κατασκευή των θυρών, παραθύρων, στασιδίων, κουβουκλίων και άλλων γλυπτών αντικειμένων, εργάστηκε ο Γεώργιος Φιλιππίδης. Χρυσωτής του Εικονοστασίου, του Θρόνου και του Άμβωνα είναι ο Μιχαήλ Λαρόζας. Χρωματιστές του εσωτερικού του Ναού οι αδελφοί Ιορδάνου.

## Εξωτερικοί σύνδεσμοι
*Ιεροί ναοί του Πατριαρχείου Αλεξανδρείας.
*Καθεδρικός Ι. Ν. Ευαγγελισμού της Θεοτόκου στην Αλεξάνδρεια της Αιγύπτου, στην επίσημη ιστοσελίδα του Κοινωφελούς Ιδρύματος «Αλέξανδρος Σ. Ωνάσης».  
*Ελληνική Κοινότητα Αλεξανδρείας (ΕΚΑ)  

Κατηγορία:Καθεδρικοί ναοί στην Αίγυπτο
Κατηγορία:Αλεξάνδρεια
Αλεξανδρεια
Βλαντίμιρ Κράμνικ

Ο **Βλαντίμιρ Μπορίσοβιτς Κράμνικ** (ρωσ.:*Владимир Борисович Крамник*, 25 Ιουνίου 1975) είναι Ρώσος σκακιστής και Παγκόσμιος Πρωταθλητής στο σκάκι από το 2000 έως το 2007. Στην λίστα διεθνούς αξιολόγησης ΕΛΟ της FIDE τον Ιανουάριο του 2007 καταλαμβάνει την 3η θέση με βαθμολογία 2766.

Το 2000, κέρδισε τον Γκάρι Κασπάροφ σε ματς 16 παρτίδων το οποίο έλαβε χώρα στο Λονδίνο. Στα μάτια των συμμετεχόντων και πολλών παρατηρητών, αυτό ήταν ματς για τον τίτλο του Παγκοσμίου Πρωταθλητή τον οποίο κέρδισε ο Κράμνικ, παρόλο που η FIDE δεν αναγνώρισε τη νομιμότητα της αναμέτρησης. Ο Κράμνικ από τότε αναφερόταν συχνά ως ο *Κλασικός Παγκόσμιος Πρωταθλητής στο Σκάκι*.

Υπεράσπισε επιτυχώς τον τίτλο του το 2004 έναντι του διεκδικητή Πέτερ Λέκο στο Μπρισάγκο της Ελβετίας.

Η μακρόχρονη διαφωνία για τον τίτλο του Παγκόσμιου Πρωταθλητή επιλύθηκε οριστικά τον Οκτώβριο του 2006 με την αναμέτρηση Κράμνικ-Τοπάλοφ η οποία έλαβε χώρα στην Ελίστα, πρωτεύουσα της Δημοκρατίας της Καλμίκιας, μέλος της νυν Ρωσικής Ομοσπονδίας. Σε ματς 12 παρτίδων, οι παίκτες αναδείχθηκαν ισόπαλοι 6-6. Ακολούθησαν 4 παρτίδες "τάι-μπρέικ" γρήγορου (ράπιντ) σκακιού, στις οποίες επικράτησε ο Κράμνικ με σκορ 2,5-1,5 και αναδείχθηκε ως ο Επίσημος (Αδιαφιλονίκητος) Παγκόσμιος Πρωταθλητής Σκακιού.

## Παραπομπές


## Εξωτερικοί σύνδεσμοι

* 20 αποφασιστικές θέσεις από τις παρτίδες του

Κατηγορία:Ρώσοι σκακιστές
Κατηγορία:Ρώσοι συγγραφείς
Σύστημα αξιολόγησης ΕΛΟ

Το **σύστημα αξιολόγησης ΕΛΟ** είναι μέθοδος υπολογισμού της σχετικής επιδεξιότητας των παικτών σε παχνίδια όπου παίζουν δύο παίκτες, όπως π.χ. το σκάκι. Χρησιμοποιείται επίσης ως σύστημα αξιολόγησης σε πολλά παιχνίδια υπολογιστών στα οποία διαγωνίζονται πολλοί παίκτες. Η λέξη ΕΛΟ αναγράφεται συχνά με κεφαλαία γράμματα, αλλά δεν είναι αρκτικόλεξο. Η λέξη προέρχεται από το επίθετο του δημιουργού του, Αμερικανού, γεννηθέντος στην Ουγγαρία καθηγητή φυσικής Άρπαντ Έλο (Árpád Élő) (1903-1992), γράφεται δε με κεφαλαία γράμματα για να ξεχωρίζει από το επίθετό του.
## Παραπομπές


Το σύστημα αξιολόγησης που εφαρμόζεται στην Ένωση Σκακιστικών Σωματείων Κεντρικής Ελλάδος

Κατηγορία:Σκάκι
Κατηγορία:Αθλητισμός
Ανατόλι Κάρποφ

Ο **Ανατόλι Γεβγκένιεβιτς Κάρποβ** (ρωσ.:*Анато́лий Евге́ньевич Ка́рпов*, Ζλατοούστ, 23 Μαΐου 1951) είναι πρώην Σοβιετικός-Ρώσος συγγραφέας, πολιτικός και γκρανμαίτρ στο σκάκι, που έγινε ο δωδέκατος Παγκόσμιος Πρωταθλητής Σκακιού.

## Σκακιστική καριέρα
Είναι ο πιο επιτυχής σκακιστής όλων των εποχών σε επιδόσεις σε τουρνουά κατακτώντας πάνω από 140 πρώτες θέσεις. Από το 1978 έως το 1998 έπαιξε σε όλα τα ματς για τον τίτλο του παγκοσμίου πρωταθλητή της FIDE. Το σημερινό ρεκόρ του σε επαγγελματικό επίπεδο είναι 1.118 νίκες, 287 ήττες και 1.480 ισοπαλίες σε 3.163 παρτίδες. Η μέγιστη βαθμολογία ΕΛΟ την οποία είχε ποτέ είναι 2780. Η αναμέτρηση του με τον Γκάρι Κασπάροφ το 1984 έμεινε στην ιστορία ως η μοναδική μέχρι σήμερα αναμέτρηση για το Παγκόσμιο Πρωτάθλημα, η οποία διεκόπη χωρίς αποτέλεσμα. Ο λόγος ήταν διότι οι δυο παίκτες είχαν χάσει πολύ βάρος. 

## Πολιτική καριέρα
Από το 2005 ο Κάρποφ διατελεί μέλος του Δημόσιου Επιμελητηρίου της Ρωσίας, ενώ πρόσφατα έχει συμμετάσχει σε διάφορες ανθρωπιστικές κινήσεις, όπως η υποστήριξη της χρήσης του ιωδιούχου άλατος. Στις 17 Δεκεμβρίου 2012, ο Κάρποφ υποστήριξε στο ρωσικό κοινοβούλιο τον νόμο για την απαγόρευση της υιοθέτησης των ορφανών της Ρωσίας από πολίτες των ΗΠΑ.

## Συγγραφικό έργο
Ο Κάρποφ έγραψε αρκετά βιβλία, πολλά από τα οποία έχουν μεταφραστεί σε αρκετές γλώσσες.

*
*
*
*
* (επίσης το 1992 σε εκδόσεις Simon & Schuster)
*
*
*

## Παραπομπές


## Εξωτερικοί σύνδεσμοι

* Επίσημη ιστοσελίδα
* 60 αποφασιστικές θέσεις από τις παρτίδες του
* Ανατόλι Κάρποβ 2006

Κατηγορία:Ρώσοι σκακιστές
Κατηγορία:Ρώσοι συγγραφείς
Κατηγορία:Ρώσοι πολιτικοί
Κατηγορία:Σοβιετικοί σκακιστές
Κατηγορία:Σοβιετικοί συγγραφείς
Κατηγορία:Σοβιετικοί πολιτικοί
Κύριε Ελέησον

**Κύριε ελέησον** είναι επίκληση που απαγγέλλεται ή ψάλλεται ως επωδός στις ακολουθίες της Ορθόδοξης και της Ρωμαιοκαθολικής Εκκλησίας. Τη συναντούμε σε διάφορα βιβλία στην Παλαιά Διαθήκη καθώς και στην Καινή Διαθήκη.

Από την εκκλησιαστική γλώσσα εισήχθη και στην καθομιλουμένη ελληνική ως επιφώνημα προς δήλωση έκπληξης, απορίας, θαυμασμού επί υπερβολικών και απίθανων ακουσμάτων ή και αναγνωσμάτων.

## Σημειώσεις


Κατηγορία:Θρησκευτικές επικλήσεις
Χώρα (αποσαφήνιση)

Η **χώρα** μπορεί να αναφέρεται:
* χώρα, γεωγραφικός χώρος που συνήθως ορίζεται από την αναγνωρισμένη κυριαρχία ενός κράτους
* στην έννοια του κράτους
* Σε πρωτεύουσες νησιών του Αιγαίου που συνηθίζεται να αποκαλούνται με το όνομα Χώρα π.χ. Χώρα της Κύθνου
* Στην επίσημη ονομασία των παρακάτω οικισμών της Ελλάδας:
** Χώρα Αρκαδίας, οικισμός της δημοτικής ενότητας Τροπαίων του Δήμου Γορτυνίας.
** Χώρα Ιωαννίνων, οικισμός της δημοτικής ενότητας Αγίου Δημητρίου του Δήμου Δωδώνης.
** Χώρα Γαϊτσών Μεσσηνίας, οικισμός της δημοτικής ενότητας Αβίας του Δήμου Δυτικής Μάνης.
** Χώρα Εξωχωρίου Μεσσηνίας, οικισμός της δημοτικής ενότητας Λεύκτρου του Δήμου Δυτικής Μάνης.
** Χώρα Μεσσηνίας, κωμόπολη της δημοτικής ενότητας Νέστορος του Δήμου Πύλου - Νέστορος.
** Χώρα Σάμου, οικισμός της δημοτικής ενότητας Πυθαγορείου του Δήμου Σάμου.
** Χώρα Σφακίων, οικισμός του Δήμου Σφακίων.
** Χώρα Τροιζηνίας, οικισμός της δημοτικής ενότητας Τροιζήνος του Δήμου Τροιζηνίας.

## Δείτε επίσης
* Άνω Χώρα Αιτωλοακαρνανίας, οικισμός της δημοτικής ενότητας Αποδοτίας του Δήμου Ναυπακτίας.
* Βουνιχώρα Φωκίδας, οικισμός της δημοτικής ενότητας Γαλαξειδίου του Δήμου Δελφών.
* Γανόχωρα Πιερίας, οικισμός της δημοτικής ενότητας Κατερίνης του Δήμου Κατερίνης.
* Έξω Χώρα Ζακύνθου - Εξωχώρι Μεσσηνίας.
* Καημένη Χώρα Τροιζηνίας, οικισμός της δημοτικής ενότητας Μεθάνων του Δήμου Τροιζηνίας.
* Κάτω Χώρα - Κάτω Χώρα Αιτωλοακαρνανίας, οικισμός της δημοτικής ενότητας Αποδοτίας του Δήμου Ναυπακτίας.
* Μεγάλη Χώρα Αιτωλοακαρνανίας, οικισμός της δημοτικής ενότητας Νεάπολης του Δήμου Αγρινίου.
* Μέσα Χώρα Λακωνίας, οικισμός του Δήμου Ανατολικής Μάνης.
* Μεσοχώρα Τρικάλων - Μεσοχώρι - Μεσοχώρια Εύβοιας.
* Νέα Χώρα Αρκαδίας, οικισμός του Δήμου Βόρειας Κυνουρίας.
* Παλαιοχώρα - Παλαιοχώρι - Παληοχώρα Αργολίδας.
* Περαχώρα Κορινθίας - Περαχώρι Βοιωτίας.
* Περιχώρα Δράμας, οικισμός της δημοτικής ενότητας Σιταγρών του Δήμου Προσοτσάνης.

Κατηγορία:Αποσαφηνίσεις ελληνικών τοπωνυμίων